rejauldu/bengali-wikipedia huggingface dataset:
মাতেউস গনসালভেস (, ; জন্ম: ১৮ আগস্ট ২০০৫) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২৪ সালে, গনসালভেস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন মাতেউস গনসালভেস ২০০৫ সালের ১৮ই আগস্ট তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গনসালভেস ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২৪ সালের ৫ই সেপ্টেম্বর তারিখে তিনি মেক্সিকো অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4450747  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:রেড বুল ব্রাগান্তিনোর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
৩৬তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৬তম আয়োজন; যা ২০১৩ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।  বিজয়ীদের তালিকা মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্রএশা ইউসুফ ও ফরিদুর রেজা সাগরগেরিলাশ্রেষ্ঠ পরিচালকনাসির উদ্দীন ইউসুফ গেরিলাশ্রেষ্ঠ অভিনেতাফেরদৌস আহমেদকুসুম কুসুম প্রেমশ্রেষ্ঠ অভিনেত্রীজয়া আহসানগেরিলাশ্রেষ্ঠ পার্শ্বচরিত্রে অভিনেতাআলমগীর কে আপন কে পরশ্রেষ্ঠ পার্শ্বচরিত্রে অভিনেত্রী ববিতাকে আপন কে পরশ্রেষ্ঠ খলচরিত্রে অভিনেতা শতাব্দী ওয়াদুদ মিশা সওদাগরগেরিলাবস নাম্বার ওয়ানশ্রেষ্ঠ শিশুশিল্পী সেমন্তীখন্ডগল্প ১৯৭১শ্রেষ্ঠ সঙ্গীত পরিচালকহাবিব ওয়াহিদপ্রজাপতিশ্রেষ্ঠ সুরকারইমন সাহাকুসুম কুসুম প্রেমশ্রেষ্ঠ গীতিকারশফিক তুহিনপ্রজাপতিশ্রেষ্ঠ পুরুষ সঙ্গীত শিল্পীকুমার বিশ্বজিৎপ্রজাপতিশ্রেষ্ঠ নারী সঙ্গীত শিল্পী নাজমুন মুনিরা ন্যান্সিপ্রজাপতি  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ কাহিনীকারমুহাম্মদ জাফর ইকবালআমার বন্ধু রাশেদশ্রেষ্ঠ চিত্রনাট্যকারনাসির উদ্দীন ইউসুফ ও এবাদুর রহমানগেরিলাশ্রেষ্ঠ সংলাপ রচয়িতানাসির উদ্দীন ইউসুফ ও এবাদুর রহমানগেরিলাশ্রেষ্ঠ শিল্প নির্দেশকঅনিমেষ আইচগেরিলাশ্রেষ্ঠ সম্পাদকসমির আহমেদগেরিলাশ্রেষ্ঠ চিত্রগ্রাহকএল অপু রোজারিওআমার বন্ধু রাশেদশ্রেষ্ঠ শব্দগ্রাহকরতন পালআমার বন্ধু রাশেদশ্রেষ্ঠ সাজসজ্জাশিমুল ইউসুফগেরিলাশ্রেষ্ঠ মেকআপম্যানমোহাম্মদ আলী বাবুলগেরিলা  বিশেষ পুরস্কার  আজীবন সম্মাননা - রাজ্জাক  সেরা প্রামাণ্য চলচ্চিত্র- আল বদর ও লোকনায়ক কাঙ্গাল হরিনাথ  আরও দেখুন  মেরিল-প্রথম আলো পুরস্কার  বাচসাস পুরস্কার  বাবিসাস পুরস্কার  তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:২০১১-এর চলচ্চিত্র পুরস্কার
হাসান আলি সাদ (, ; জন্ম: ১৭ আগস্ট ১৯৯২; সুনি সাদ নামে সুপরিচিত) হলেন একজন মার্কিন–লেবানীয় পেশাদার ফুটবল খেলোয়াড়। তিনি বর্তমানে মালয়েশীয় ক্লাব পেনাং এবং লেবানন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  ২০০৮ সালে, সাদ মার্কিন যুক্তরাষ্ট্র অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০১৩ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৩৭ ম্যাচে ৭টি গোল করেছেন।  প্রারম্ভিক জীবন হাসান আলি সাদ ১৯৯২ সালের ১৭ই আগস্ট তারিখে মার্কিন যুক্তরাষ্ট্রের মিশিগানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সাদ মার্কিন যুক্তরাষ্ট্র অনূর্ধ্ব-১৭ এবং মার্কিন যুক্তরাষ্ট্র অনূর্ধ্ব-২০ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। মার্কিন যুক্তরাষ্ট্রের বয়সভিত্তিক দলের হয়ে তিনি প্রায় ৩ বছরে ৮ ম্যাচে অংশগ্রহণ করে ৩টি গোল করেছেন।  সাদ কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন, যেখানে তিনি এক ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল লেবানন  ২০১৩  ২  ১ ২০১৪  ২  ১ ২০১৬  ৪  ১ ২০১৭  ২  ০ ২০১৮  ১  ০ ২০১৯  ৩  ০ ২০২০  ১  ০ ২০২১  ৯  ৪ ২০২২  ২  ০ ২০২৩  ১০  ০ ২০২৪  ১  ০ সর্বমোট  ৩৭  ৭  তথ্যসূত্র  বহিঃসংযোগ                 বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:লেবানীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:থাই লিগ ১-এর খেলোয়াড় বিষয়শ্রেণী:মার্কিন মুসলিম বিষয়শ্রেণী:লেবানীয় মুসলিম বিষয়শ্রেণী:লেবানীয় বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:স্পোর্টিং ক্যান্সাস সিটির খেলোয়াড় বিষয়শ্রেণী:মিশিগানের মুসলিম
জন এডগার হুভার (; ১ জানুয়ারি ১৮৯৫ - ২ মে ১৯৭২) ছিলেন মার্কিন যুক্তরাষ্ট্রের ফেডারেল ব্যুরো অব ইনভেস্টিগেশনের (এফবিআই) প্রথম পরিচালক এবং মার্কিন আইন প্রণয়নকারী কর্মকর্তা। তিনি ১৯২৪ সালে এফবিআইয়ের পূর্বসূরি প্রতিষ্ঠান ব্যুরো অব ইনভেস্টিগেশনের পরিচালক পদে নিয়োগ পান এবং ১৯৩৫ সালে এফবিআই প্রতিষ্ঠিত হলে তিনি ১৯৭২ সালে ৭৭ বছর বয়সে মৃত্যুর পূর্ব পর্যন্ত আরও ৩৭ বছর এই পদে অধিষ্ঠিত ছিলেন। হুভার এফবিআই প্রতিষ্ঠার চেয়ে এই প্রতিষ্ঠানটিকে অপরাধের বিরুদ্ধে লড়ার এজেন্সি হিসেবে প্রতিষ্ঠিত করার জন্য এবং এর পুলিশি প্রযুক্তিতে একাধিক আধুনিকায়ন, যেমন কেন্দ্রীয় আঙুলের ছাপবিশিষ্ট নথি ও ফরেনসিক গবেষণাগার নির্মাণের জন্য অধিক স্বীকৃত।  তার জীবনের শেষভাগে ও মৃত্যুর পর ক্ষমতার গোপন অপব্যবহারের প্রমাণাদি পাওয়া গেলে হুভারকে নিয়ে বিতর্কের সৃষ্টি হয়। তিনি এফবিআইয়ের এখতিয়ারের ঊর্ধ্বে গিয়েছিলেন, এফবিআইকে রাজনীতিবিদদের বার্তা পাঠাতে ব্যবহার করেন এবং রাজনৈতিক নেতাদের গোপন নথি সংগ্রহ করেন, এবং অবৈধ উপায়ে প্রমাণাদি সংগ্রহ করেন। হুভার ব্যাপক ক্ষমতাধর হয়ে ওঠেছিলেন এবং অন্যকে ভয় দেখানো ও হুমকি দেওয়ার অবস্থান তৈরি করেন, এমনকি মার্কিন যুক্তরাষ্ট্রের ক্ষমতাসীন রাষ্ট্রপতিদেরও।  লেখনী হুভার একাধিক বই ও নিবন্ধ রচনা করেছেন। যদিও ধারণা করা হয়ে থাকে এইগুলো এফবিআইয়ের কর্মচারীরা রচনা করেছেন, হুভারই এই বইগুলোর কৃতিত্ব ও রয়্যালিটি পেতেন।  জে. এডগার হুভার অ্যান্ড দি এফবিআই (J. Edgar Hoover and the FBI)। স্কলাস্টিক পাবলিশিং। ১৯৯৩।  পারসন্স ইন হাইডিং (Persons in Hiding)। গন্ট পাবলিশিং। ১৯৩৮।  রেড ফ্যাসিজম ইন দ্য ইউনাইটেড স্টেটস টুডে (Red Fascism in the United States Today)। আমেরিকান ম্যাগাজিন। ১৯৪৭।  মাস্টার্স অব ডিসিট: দ্য স্টোরি অব কমিউনিজম ইন আমেরিকা অ্যান্ড হাউ টু ফাইট ইট (Masters of Deceit: The Story of Communism in America and How to Fight It)। হল্ট রাইনহার্ট অ্যান্ড উইনস্টন। ১৯৫৮।  আ স্টাডি অব কমিউনিজম (A Study of Communism)। হল্ট রাইনহার্ট অ্যান্ড উইনস্টন। ১৯৬২।  সম্মাননা  ১৯৩৮: ওকলাহোমা ব্যাপ্টিস্ট বিশ্ববিদ্যালয় হুভারকে সম্মানসূচক ডক্টরেট প্রদান করে।  ১৯৩৯: ন্যাশনাল একাডেমি অব সায়েন্সেস তাকে জনকল্যাণ পদক প্রদান করে।  ১৯৫০: যুক্তরাজ্যের রাজা ষষ্ঠ জর্জ তাকে অর্ডার অব দ্য ব্রিটিশ এম্পায়ারের সম্মানসূচক নাইটহুডে ভূষিত করেন।  ১৯৫৫: রাষ্ট্রপতি ডোয়াইট ডি. আইজেনহাওয়ার তাকে ন্যাশনাল সিকিউরিটি মেডেল প্রদান করেন।  ১৯৬৬: রাষ্ট্রপতি লিন্ডন বি. জনসন এফবিআইয়ের পরিচালক হিসেবে তার কর্তব্য পালনের জন্য স্বরাষ্ট্র মন্ত্রণালয়ের ডিসটিংগুইশড সার্ভিস অ্যাওয়ার্ড প্রদান করেন।  ১৯৭৩: ওয়াশিংটন ডি. সি.তে নতুন উন্মোচিত এফবিআইয়ের সদর দপ্তরের নাম তার নামানুসারে জে. এডগার হুভার বিল্ডিং রাখা হয়।  ১৯৭৪: হুভারের স্মৃতির উদ্দেশ্যে কংগ্রেস জে. এডগার হুভার: মেমোরিয়াল ট্রিবিউটস ইন দ্য কংগ্রেস অব দ্য ইউনাইটেড স্টেটস অ্যান্ড ভ্যারিয়াস আর্টিকেলস অ্যান্ড এডিটোরিয়ালস রিলেটিং টু ইজ লাইফ অ্যান্ড ওয়ার্ক প্রকাশ করে।  ১৯৭৪: ইলিনয়ের শুমবার্গে তার নামানুসারে একটি গ্রেড স্কুলের নামকরণ করা হয়। ১৯৯৪ সালে হুভারের অবৈধ কার্যক্রমের প্রমাণাদি প্রকাশের পর স্কুলটির নাম হার্বার্ট হুভারের নামে পরিবর্তন করা হয়।  তথ্যসূত্র  বহিঃসংযোগ  |-  বিষয়শ্রেণী:১৮৯৫-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:সুইস-জার্মান বংশোদ্ভূত মার্কিন ব্যক্তি বিষয়শ্রেণী:এফবিআইয়ের পরিচালক বিষয়শ্রেণী:কংগ্রেশনাল সেমেটারিতে সমাহিত বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জর্জ ওয়াশিংটন বিশ্ববিদ্যালয়ের ট্রাস্টি বিষয়শ্রেণী:জার্মান বংশোদ্ভূত মার্কিন ব্যক্তি
ডেভেনপোর্ট মার্কিন যুক্তরাষ্ট্রের আইওয়া অঙ্গরাজ্যের স্কট কাউন্টির একটি শহর ও কাউন্টি আসন। এটি রাজ্যের পূর্ব সীমান্তে মিসিসিপি নদীর তীরে অবস্থিত এবং মহানগর অঞ্চলে ৩,৮২,৬৩০ জন এবং সিএসএ-এর ৪,৭৪,২২৬ জন জনসংখ্যা বিশিষ্ট কোয়াড সিটিজের মধ্যে বৃহত্তম; এটি দেশের মধ্যে ৯০তম বৃহৎ সিএসএ।List of Combined Statistical Areas ডেভেনপোর্ট ১৮৩৬ সালের ১৮ই মে এন্টোইন লে ক্লেয়ার দ্বারা প্রতিষ্ঠিত হয় এবং মার্কিন যুক্তরাষ্ট্রে কর্মরত তার বন্ধু সাবেক ইংরেজি নাবিক জর্জ ডেভেনপোর্টের নামে নামকরণ করা হয়। যিনি ১৮১২ সালের যুদ্ধের সময় মার্কিন সেনাবাহিনীতে দায়িত্ব পালন করেন, সরবরাহকারি ফোর্ট আর্মস্ট্রংয়ের দায়িত্ব পালন করেন, আমেরিকান ফার কোম্পানির সাথে পশুর ব্যবসায়ী হিসাবে কাজ করেন এবং ব্ল্যাক হক যুদ্ধের সময় কর্নেল পদে একজন কোয়ার্টার মাস্টার নিযুক্ত হন। এই শহরের জনসংখ্যা ২০১০ এর আদমশুমারি অনুসারে ৯৯,৬৮৫ জন (এটি আইওয়ার তৃতীয় বৃহত্তম শহর হিসাবে গড়ে উঠেছে)। শহরটি এই পরিসংখ্যানটির বিরোধিতা করে আবেদন করে এবং যুক্তি প্রদান যে আদমশুমারি ব্যুরো বাসিন্দাদের একটি অংশের জনসংখ্যাকে শহরের মোট জনসংখ্যার সাথে যোগ করে ভুল করেছে এবং শহরের মোট জনসংখ্যা ১০০,০০০ জনের এরও বেশি। আদমশুমারি ব্যুরোর অনুমান অনুযায়ী ডেভেনপোর্টের জনসংখ্যা ২০১৯ সালের হিসাবে ১,০১,৫৯০ জন।  ডেভেনপোর্ট শহরটি শিকাগো ও ডি মোয়েনের মাঝামাঝি, ইলিনয় থেকে নদীর বিপরীত তীরে আইওয়া অঙ্গরাজ্যের সীমান্তে অবস্থিত। এই শহরটি মিসিসিপি নদীর তীরে অবস্থানের কারণে প্রায়শ বন্যার ঝুঁকিতে পড়ে। সেন্ট অ্যামব্রোজ বিশ্ববিদ্যালয় ও চিরোপ্রাকটিক পামার কলেজ হল শহরের দুটি প্রধান বিশ্ববিদ্যালয়, চিরোপ্রাকটিক পামার কলেজে সর্বপ্রথম চিরোপ্রাকটিকের সামঞ্জস্য হয়। মিসিসিপি ভ্যালি ব্লুজ ফেস্টিভাল, মিসিসিপি ভ্যালি ফেয়ার ও বিক্স বিদারবেক্ক মেমোরিয়াল জাজ ফেস্টিভাল সহ ডেভেনপোর্টে বেশ কয়েকটি বার্ষিক সংগীত উত্সব অনুষ্ঠিত হয়। উৎসব চলাকালে আন্তর্জাতিকভাবে পরিচিত ৭ মাইল (১১ কিমি) দৌড় প্রতিযোগিতা অনুষ্ঠিত হয়, যা বিক্স ৭ নামে পরিচিত। শহরটিতে কোয়াড সিটিজ রিভার ব্যান্ডিট নামে একটি এ-শ্রেণির (প্রথম শ্রেণির) মাইনর-লিগ বেসবল দল রয়েছে। ডেভেনপোর্টে ৫০ টির বেশি উদ্যান রয়েছে, পাশাপাশি বাইক চালানো বা হাঁটার জন্য ২০ মাইল (৩২ কিলোমিটার) বিনোদনমূলক পথ রয়েছে।  তিনটি আন্তঃদেশীয় সড়ক ৮০, ৭৪ ও ২৮০ এবং মার্কিন যুক্তরাষ্ট্রের দুটি বড় মহাসড়ক শহরটিকে পরিষেবা প্রদান করে। সংস্থাপনের পর থেকে ডেভেনপোর্টের জনসংখ্যা অবিচ্ছিন্নভাবে বৃদ্ধি পেয়েছে। ১৯৮০-এর দশকে জাতীয় অর্থনৈতিক সমস্যাসমূহের ফলে চাকরি ও জনসংখ্যার ক্ষতি হয়। ফোর্বস ম্যাগাজিন দ্বারা ২০১০ সালে কোয়াড সিটিজকে সবচেয়ে সাশ্রয়ী মূল্যের মহানগর অঞ্চল হিসাবে স্থান দেওয়া হয়। ডেভেনপোর্ট সহ প্রতিবেশী রক দ্বীপ ২০০৭ সালে মার্কিন যুক্তরাষ্ট্রের মেয়রদের সম্মেলন থেকে ছোট-শহর বিভাগে সিটি লিভিবিলিটি পুরস্কার অর্জন করে। ডেভেনপোর্ট ও কোয়াড সিটিজ মহানগর অঞ্চল ২০১২ সালে উচ্চ প্রযুক্তি খাতে কর্মসংস্থানের উন্নয়নে দেশের দ্রুত বর্ধমান অঞ্চলসমূহের মধ্যে স্থান লাভ করে। শহরের উল্লেখযোগ্য স্থানীয়দের মধ্যে জাজ কিংবদন্তি বিক্স বিদারবেক্কে, পুলিৎজার পুরস্কারপ্রাপ্ত নাট্যকার সুসান গ্লাস্পেল, জাতীয় ফুটবল লীগের প্রাক্তন রানিং ব্যাক রজার ক্রেগ, ইউএফসি ওয়েলটারওয়েট চ্যাম্পিয়ন প্যাট মিলিটিচ, আইবিএফ মিডলওয়েট ও ডাব্লুবিএ সুপার মিডলওয়েট বক্সিং চ্যাম্পিয়ন মাইকেল নন, টাইম ম্যাগাজিনের ২০০৬-এর বর্ষসেরা ব্যক্তি ব্লেক স্কট এবং দুই বারের সাবেক ডাব্লিউডাব্লিউই চ্যাম্পিয়ন ও ডাব্লিউডাব্লিউই ইউনিভার্সাল চ্যাম্পিয়ন শেঠ রোলিনস রয়েছেন।  তথ্যসূত্র  বহিঃসংযোগ   ডেভেনপোর্ট শহর   বিষয়শ্রেণী:ডেভেনপোর্ট, আইওয়া বিষয়শ্রেণী:আইওয়ার শহর
আরব ফেডারেশন হচ্ছে ১৯৫৮ সালে ইরাক ও জর্দানের দুটি হাশেমি রাজ্য একীভূত হয়ে এই দুটি রাষ্ট্রের প্রতিষ্ঠিত একটি কনফেডারেশন। সংযুক্ত আরব প্রজাতন্ত্রে মিশর ও সিরিয়ার একীভূত হওয়ার প্রতিক্রিয়ায় আরব ফেডারেশন প্রতিষ্ঠা হয়। ফেডারেশন সম্মেলনের ৭ম অনুচ্ছেদ অনুসারে আরব বিদ্রোহের পতাকাটি ইউনিয়নের সরকারি পতাকা হিসেবে নির্ধারিত করা হয়। نص اتفاق الاتحاد العربي، موسوعة المقاتل الاتحاد العربي الهاشمي بين العراق والاردن 14 شباط - فبراير 1958، جريدة الحقيقة في 26 نوفمبر 2016  এই ইউনিয়নটি মাত্র ছয় মাসেরও কম সময় স্থায়ী হয়। ১৯৫৮ সালের জুলাই মাসের ইরাকি বিপ্লবের মাধ্যমে এই আরব ফেডারেশন বিলুপ্ত হয়ে যায় হয়।   বর্ণনা  এই পতাকাটিতে তিনটি সমান অনুভূমিক ফিতে (উপর থেকে ক্রমান্বয়ে কালো, সাদা, এবং সবচেয়ে নিচে সবুজ) রয়েছে। এছাড়া পতাকার বাম পাশে (উত্তোলনের সময় খুটির দিকে) একটি লাল ত্রিভুজ তিনটি ফিতের উপর রয়েছে। এগুলো হচ্ছে প্যান আরব রং । পতাকাটি জর্ডান এবং পশ্চিম সাহারার পতাকাগুলির অনুরূপ। এই পতাকাগুলোর সবই আরব বিদ্রোহ (১৯১৬-১৯১৮) থেকে উসমানীয় শাসনের বিরুদ্ধে অনুপ্রেরণা জাগায়চ। আরব বিপ্লবের পতাকাটিতে ফিলিস্তিনের পতাকার একই গ্রাফিক রূপ ছিল, তবে রঙগুলি আলাদাভাবে সাজানো হয়েছিল (মাঝখানে না করে নীচে সাদা)।   তথ্যসূত্র   বিষয়শ্রেণী:আরব জাতীয়তাবাদী প্রতীক
হুয়ান দেলগাদো (, ; ২৬ ফেব্রুয়ারি ১৮৯১ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেন্ত্রাল এস্পানিওল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।  দেলগাদো ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২০ সাল পর্যন্ত তিনি সর্বমোট ১৭ ম্যাচে অংশগ্রহণ করেছিলেন। তিনি উরুগুয়ের হয়ে  সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৯) অংশগ্রহণ করেছিলেন, যার মধ্যে ১৯১৬ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।  আন্তর্জাতিক ফুটবল দেলগাদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।  ব্যক্তিগত জীবন হুয়ান দেলগাদো ১৮৯১ সালের ২৬শে ফেব্রুয়ারি তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।  পরিসংখ্যান আন্তর্জাতিক  দল  সাল  ম্যাচ  গোল উরুগুয়ে  ১৯১৩  ২  ০ ১৯১৪  ১  ০ ১৯১৬  ৫  ০ ১৯১৭  ১  ০ ১৯১৮  ৩  ০ ১৯১৯  ২  ০ ১৯২০  ৩  ০ সর্বমোট  ১৭  ০  তথ্যসূত্র  বহিঃসংযোগ        বিষয়শ্রেণী:১৮৯১-এ জন্ম বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
চিন্তামন বিনায়ক বৈদ্য (১৮ অক্টোবর ১৮৬১ – ২০ এপ্রিল ১৯৩৮) ছিলেন একজন মারাঠি ভাষার ইতিহাসবিদ এবং বোম্বে প্রেসিডেন্সি, ব্রিটিশ ভারতের লেখক। তিনি এক সময় গোয়ালিয়র রাজ্যের প্রধান বিচারপতি ছিলেন।  তিনি চিৎপাবন ব্রাহ্মণ পরিবারে জন্মগ্রহণ করেন।  ১৯০৮ সালে, বৈদ্য পুনেতে অনুষ্ঠিত মারাঠি সাহিত্য সম্মেলনে সভাপতিত্ব করেন। পরে, তিনি জাতীয়তাবাদী কংগ্রেস ডেমোক্রেটিক পার্টিতে যুক্ত হন, যার নেতৃত্বে ছিলেন লোকমান্য বাল গঙ্গাধর তিলক।    কাজ    সমগ্র আওলোন্নতি লেখামালা (১৯০৬)  মহাভারত — সমালোচন (১৯১৪)  মহাভারত - একটি সমালোচনা  নিবান্ধ অণি ভাষাণ (১৯১৫)  বাল্মীকি-রামায়ণ পরীক্ষা (১৯২০)  মধ্যযুগিন ভারত, অথাওয়া, হিন্দু রাজ্যাঞ্চ উদ্ভব, উৎকর্ষ, অণি উচ্ছেদ (১৯২০)  মধ্যযুগীয় হিন্দু ভারতের ইতিহাস, ৬০০ থেকে ১২০০ খ্রিস্টাব্দ পর্যন্ত ভারতের ইতিহাস (তিন খণ্ডে) (পুনা: ওরিয়েন্টাল বুক সাপ্লাইং এজেন্সি, ১৯২১-১৯২৬)  হিন্দু ভারতের পতন  শ্রী ক্রুষ্ণ চরিত্র (১৯২২)  সংস্কৃত ওয়াংমায়াচা ত্রোটক ইতিহাস (১৯২২)  শ্রীমান মহাভারতছে মারাঠি সুর ভাষান্তর (১৯২২)  দুরদাইবি রাঙ্গু, আথাওয়া, পানিপতাচা শেওয়াতাচা সংগ্রাম (১৯২৪) - পানিপথের তৃতীয় যুদ্ধের উপর ভিত্তি করে একটি কল্পকাহিনীর কাজ   রাজপুতদের প্রাথমিক ইতিহাস (৭৫০ থেকে ১০০০ খ্রিস্টাব্দ) (পুনা, ১৯২৪)  শ্রী রাম চরিত্র (১৯২৬)  সংস্কৃত সাহিত্যের ইতিহাস (১৯৩০)  হিন্দু ধর্মাচী তাতওয়ে, অর্থ, ইয়াসম্বন্ধি নিরানীরঃয়া উইশায়ানওয়ার বৈদ্যনি দিলেলি ওয়াখানে ভা লিহিলে লেখ (১৯৩১)  বৈদ্যছে ঋতিহাসিক নিবন্ধ (১৯৩১)  মারাঠা স্বরাজ্য প্রতিষ্ঠাক শ্রী শিবাজী মহারাজ (১৯৩২)  শিবাজী - মারাঠা স্বরাজের প্রতিষ্ঠাতা  সংগীত যোগিতা নাটক, অর্থাত, পতিনিষ্ঠা (১৯৩৪)  মহাকাব্য ভারত, বা, মহাভারত এবং রামায়ণে বর্ণিত ভারত (দুটি খণ্ডে)  রামায়ণের ধাঁধা  মারাঠি ভাশেচি উৎপট্টি   তথ্যসূত্র  উদ্ধৃতিগ্রন্থপঞ্জি        বহিঃসংযোগ     বিষয়শ্রেণী:১৮৬১-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:মারাঠি ভাষার লেখক বিষয়শ্রেণী:বোম্বে প্রেসিডেন্সির ব্যক্তি বিষয়শ্রেণী:ব্রিটিশ ভারতের লেখক বিষয়শ্রেণী:প্রধান বিচারপতি
ত্রৈলোক্য মল্ল () ১৫৬০ থেকে ১৬১৩ সাল পর্যন্ত নেপালের ভক্তপুরের একজন মল্ল রাজবংশের রাজা ছিলেন।  ধারণা করা হচ্ছে, এক রাতে রাতের খাবার খাওয়ার সময় তার রাতের খাবারে রাখা বিষ দিয়ে তাকে হত্যা করা হয়। www.asianart.com   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১৬১৩-এ মৃত্যু বিষয়শ্রেণী:১৬শ শতাব্দী নেপালি ব্যক্তি বিষয়শ্রেণী:১৭শ শতাব্দী নেপালি ব্যক্তি বিষয়শ্রেণী:ভক্তপুরের মল্ল শাসক
রঙ্গলাল বন্দ্যোপাধ্যায় (জন্মঃ ২১ ডিসেম্বর,১৮২৭ — মৃত্যুঃ ১৩ মে, ১৮৮৭) একজন কবি, সাহিত্যিক, সাংবাদিক রঙ্গলাল বন্দ্যোপাধ্যায়-এর জীবনী, বাংলাপিডিয়া, এশিয়াটিক সোসাইটির জ্ঞানকোষ। এবং প্রবন্ধকার ছিলেন।  জন্ম ও পরিবার  ১৮২৭ সালে মাতুলালয়, বর্ধমান জেলার কালনার সন্নিকটস্থ হুগলী জেলার বাকুলিয়া নামক গ্রামে জন্মগ্রহণ করেন । তার আদি নিবাস বর্তমান হুগলী জেলার গুপ্তিপাড়া সন্নিকটস্থ রামেশ্বরপুর৷ তার পিতার নাম রামনারায়ণ এবং মাতার নাম হরসুন্দরী দেবী।  পিতা মারা যাবার পরে মাতুলালয়ে লালিত-পালিত হন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান;  ফেব্রুয়ারি,  ১৯৯৭; পৃষ্ঠা-৩৩৭,    শিক্ষাজীবন  রঙ্গলাল বন্দ্যোপাধ্যায় বাকুলিয়ার স্থানীয় পাঠশালা ও মিশনারী স্কুলে শিক্ষা শেষে হুগলি মহসিন কলেজে কিছুদিন পড়াশোনা করেন। ইংরেজি, সংস্কৃত এবং প্রাচীন ওড়িয়া কাব্য ও সাহিত্যে তার জ্ঞান ছিল।   কর্মজীবন  কবি ঈশ্বরচন্দ্র গুপ্তের সাহায্যে সংবাদ প্রভাকর পত্রিকায় তিনি সাহিত্য রচনা আরম্ভ করেন। ১৮৫৫ খ্রিষ্টাব্দে প্রকাশিত এডুকেশন গেজেট পত্রিকার সহ-সম্পাদক ছিলেন। সেই সময়ের এডুকেশন গেজেটে তাঁর গদ্য এবং পদ্য দুই রকম রচনাই প্রকাশিত হত।  ১৮৫২ সালে প্রকাশিত 'মাসিক সংবাদ সাগর' ও ১৮৫৬ সালে প্রকাশিত সাপ্তাহিক 'বার্তাবহ' পত্রিকা দুটোতে তিনি সম্পাদক হিসেবে দায়িত্ব পালন করেন।  ১৮৬০ খ্রিষ্টাব্দে কলকাতার প্রেসিডেন্সি কলেজে ৬ মাস অধ্যাপনা করবার পর আয়কর অ্যাসেসর এবং ডেপুটি কালেক্টর হন। তারপর ডেপুটি ম্যাজিস্ট্রেট হয়ে সুনামের সাথে চাকরি করে ১১ এপ্রিল ১৮৮৪ খ্রিষ্টাব্দে অবসর নেন।   রচনাসমগ্র  তিনি মূলত স্বদেশপ্রেমিক কবিরূপে বিখ্যাত। তাঁর রচিত কাব্যগ্রন্থের মধ্যে উল্লেখযোগ্য পদ্মিনী উপাখ্যান, কর্মদেবী এবং শূরসুন্দরী। টডের অ্যানাল্‌স্‌  অ্যান্ড অ্যান্টিকুইটিস্ অফ রাজস্থান থেকে কাহিনীর অংশ নিয়ে তিনি পদ্মিনী উপাখ্যান রচনা করেন। তাঁর মৃত্যুর পর স্বদেশী যুগের বিপ্লবীদের মধ্যে পদ্মিনী উপাখ্যানের অংশ -  খুবই বিখ্যাত ছিল। তিনি ১৮৭২ সালে কালিদাসের সংস্কৃত কুমারসম্ভব ও ঋতুসংহারের পদ্যানুবাদ করেছিলেন। একই বছরে প্রকাশিত নীতিকুসুমাঞ্জলি তাঁর অপর পুস্তিকা, যা সংস্কৃত নীতি ও তত্ত্বমূলক কবিতার অনুবাদ। ১৮৭৯ খ্রিষ্টাব্দে রচিত কাঞ্চী কাবেরী কাব্যগ্রন্থ প্রাচীন ওড়িয়া কাব্যের অনুসরণে লিখিত।  রঙ্গলাল বন্দ্যোপাধ্যায় 'উৎকল দর্পণ' নামে উড়িয়া ভাষায়ও একটি সংবাদপত্র প্রকাশ করেন। উৎকল দর্পণ নামে সংবাদপত্র প্রতিষ্ঠা করেছিলেন। 'উৎকল দর্পণ'-এ তিনি উরিষ্যার পুরাতত্ব ও উড়িয়া ভাষা সম্পর্কে অনেক প্রবন্ধ লিখেছিলেন। তাঁর কলিকাতা কল্পলতা গ্রন্থটিই সম্ভবত বাংলা ভাষায় প্রথম কলকাতার পূর্ণাঙ্গ ইতিহাস। ইংরেজি প্রভাবিত বাংলা সাহিত্যের তিনি অন্যতম পথপ্রদর্শক।  ১৮৮২ সালে রঙ্গলাল বন্দ্যোপাধ্যায় সম্পাদনা করে প্রকাশ করেন কবি মুকুন্দরামের "কবিকঙ্কন চন্ডী"। বাংলা সাহিত্যের নানা ক্ষেত্রে বিচরণকারী এই কবির উল্লেখযোগ্য অন্যান্য গ্রন্থগুলো হলো:   পদ্মিনী উপাখ্যান (১৮৫৮)  কর্মদেবী (১৮৬২)  শূরসুন্দরী (১৮৬৮)  কাঞ্চীকাবেরী (১৮৭৯)  ভেক-মূষিকের যুদ্ধ (১৮৫৮),  হোমারের কাব্যের অনুবাদ।  নীতি কুসুমাঞ্জলি (১৮৭২)   তথ্যসূত্র   বিষয়শ্রেণী:ভারতীয় কবি বিষয়শ্রেণী:১৮২৭-এ জন্ম বিষয়শ্রেণী:১৮৮৭-এ মৃত্যু বিষয়শ্রেণী:হুগলী মহসিন কলেজের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:হুগলি জেলার ব্যক্তি বিষয়শ্রেণী:বাংলা ভাষার লেখক বিষয়শ্রেণী:কলকাতার লেখক
মিয়াজী বা মিজি  হলো মুসলিম উচ্চ পদস্থ সামাজিক ব্যক্তিকে সম্বোধন করার জন্য ব্যবহৃত সম্ভ্রম সূচক শব্দ। এক অর্থে সকল মুসলমানের পদবিই হচ্ছে মিঞা। বাঙালি হিন্দুর ‘মহাশয়’ এর পরিবর্তে বাঙালি মুসলমান মিয়া শব্দ ব্যবহার করে থাকে। ‘মিঞা’ শব্দটি এসেছে ফারসি ভাষা থেকে। প্রভু বা প্রধান ব্যক্তি বুঝাতেও মিয়া শব্দের প্রয়োগ করা হয়ে থাকে। তবে গ্রামীণ প্রধান বা সর্দার অর্থের মিঞা পদবী হিসেবে বাঙালি মুসলমান সমাজে ঠাঁই পেয়েছে।  মিজি বংশের ইতিহাস:  মিজি শব্দটি সম্মানসূচক অর্থে ব্যবহৃত হয়। যা মিঞা বা মিয়া থেকে এসেছে। মিয়া শব্দের দ্বারাই সম্মান দেখানো হয় কিন্তু মিয়া শব্দের শেষে অতিরিক্ত 'জী' যুক্ত করে আরো অধিকতর সম্মান প্রকাশ করা হয়ে থাকে। অতি সম্মানিত এবং গুরুজনের পদবির সাথে হিন্দি জিউ এবং সংস্কৃত জীব যোগ করে উস্তাদজি, গুরুজি, নেতাজি, গান্ধীজি,মিজি,মিয়াজি বা মিয়াজী প্রভৃতি শব্দের উৎপত্তি হয়েছে। বলা যায় মিয়াজী বা মিজি শব্দটি কাউকে অতীব সম্মান দেয়ার জন্যে সম্বোধন করা হয়ে থাকে। সভ্যতার শুরু থেকেই প্রধান/বড়/গুরু/উস্তাদ এই শব্দগুলোর সম্মানার্থে একশব্দে মিয়াজী শব্দটির ব্যবহার হয়ে আসছে। মিয়াজী'কে সংক্ষেপে মিজী বলেও সম্বোধন করা হয়।   তথ্যসূত্র  আওলাদ হোসেন খান, বাঙালি মুসলমানের বংশপরিচয়, প্রথম প্রকাশ, জাতীয় সাহিত্য প্রকাশ, ঢাকা, ২০১৩, পৃষ্ঠা - ৯৫
ফিওক্রোমোসাইটোমা (ব্রিটিশ ইংরেজি: ফিওক্রোমোসাইটোমা) অ্যাড্রিনাল মেডুলার একটি বিরল টিউমার। এটি ক্রোমাফিন কোষ দিয়ে গঠিত। এই টিউমারটি ক্রোমাফিন কলায় হয় এবং এতে ক্যাটেকোলামিন থাকে। এটি ওষুধবিজ্ঞানের দৃষ্টিতে অস্থির এবং প্রাণঘাতী হতে পারে। এটি প্যারাগ্যাংলিওমা (পিজিএল) পরিবারের অংশ।  এই স্নায়ু-অন্তঃস্রাবী টিউমারগুলি সহানুভূতিশীল হতে পারে। সেক্ষেত্রে এগুলি রক্তে ক্যাটেকোলামিন ছাড়ে। এর ফলে কিছু সাধারণ লক্ষণ দেখা দেয়। যেমন: উচ্চ রক্তচাপ, দ্রুত হৃদস্পন্দন, ঘাম এবং মাথাব্যথা।  কিছু পিজিএল খুব কম বা একেবারেই ক্যাটেকোলামিন ছাড়ে না। আবার কিছু টিউমার অনিয়মিতভাবে (হঠাৎ করেই) এই পদার্থ নিঃসরণ করে। ক্যাটেকোলামিন ছাড়াও, পিজিএল অন্যান্য উপায়ে সমস্যা সৃষ্টি করতে পারে। যেমন: অন্যান্য হরমোন নিঃসরণ বা আশপাশের অঙ্গের উপর চাপ দেওয়া। মাথা ও ঘাড়ের পিজিএল-এর ক্ষেত্রে চাপ দেওয়াটাই সাধারণ সমস্যা।  মাথা ও ঘাড়ের পিজিএলগুলি সাধারণত পরানুভূতিশীল ধরনের হয়। আর সহানুভূতিশীল পিজিএলগুলি প্রধানত পেট এবং শ্রোণীতে দেখা যায়। এগুলি বিশেষ করে মহাধমনীর বিভক্তস্থলের কাছে জুকারকান্ডলের অঙ্গ-এ থাকে।   লক্ষণ ও উপসর্গ  সহানুভূতিশীল ফিওক্রোমোসাইটোমার লক্ষণ সিমপ্যাথেটিক নার্ভাস সিস্টেম-এর অতিসক্রিয়তার সাথে সম্পর্কিত।  এর প্রধান তিনটি লক্ষণ হলো:  মাথাব্যথা (সম্ভবত উচ্চ রক্তচাপের কারণে)  দ্রুত হৃদস্পন্দন  ঘাম (রাতে বেশি ঘামা, যা হাইপারহাইড্রোসিস নামেও পরিচিত)  রোগীরা সব সময় এই লক্ষণগুলি অনুভব নাও করতে পারেন। ক্যাটেকোলামিন অনিয়মিতভাবে তৈরি ও নিঃসরিত হয় বলে রোগীরা হঠাৎ করেই লক্ষণে আক্রান্ত হতে পারেন।  এই লক্ষণগুলি নিজে থেকেই শুরু হতে পারে। আবার কিছু ওষুধ (যেমন: হিস্টামিন, মেটোক্লোপ্রামাইড, গ্লুকাগন এবং অ্যাড্রিনোকোর্টিকোট্রপিক হরমোন), টাইরামাইনযুক্ত খাবার (পনির ও ওয়াইন), অস্ত্রোপচারের সময় টিউমার নাড়াচাড়া, শ্বাসনালীতে নল প্রবেশ করানো, বা অ্যানেসথেশিয়া দেবার সময়ও লক্ষণ শুরু হতে পারে।  thumb|অ্যাড্রিনাল গ্রন্থি; মেডুলা (মাঝখানে, লাল) থেকেই ফিওক্রোমোসাইটোমা হয় thumb|প্রতিটি কিডনির উপরে একটি করে অ্যাড্রিনাল গ্রন্থি (হলুদ রঙে চিহ্নিত)  অন্যান্য লক্ষণের মধ্যে রয়েছে:  ফ্যাকাশে ভাব  গরম সহ্য করতে না পারা  ওজন কমা  বুক বা পেটে不适  বুক ধড়ফড়  বমি বমি ভাব বা বমি  কোষ্ঠকাঠিন্য  অর্থোস্ট্যাটিক হাইপোটেনশন — দ্রুত দাঁড়ালে মাথা ঘোরা  মানসিক লক্ষণ  উদ্বেগ, panic অ্যাটাক, অস্থিরতা, কাঁপুনি  হাইপারগ্লাইসিমিয়া (রক্তে শর্করা বেড়ে যাওয়া)   শব্দের উৎপত্তি  "ফিওক্রোমোসাইটোমা" শব্দটি ১৯২০-এর দশকে তৈরি হয়। "ফিওক্রোম" (ক্রোমাফিনের আরেক নাম) থেকে এই শব্দ এসেছে। "ফিওক্রোম" আবার গ্রীক শব্দ ফাইয়োস (মলিন) এবং ক্রোমা (রঙ) থেকে এসেছে। এর সাথে "সাইট" (কোষ) এবং "ওমা" (টিউমার) যুক্ত হয়ে শব্দটি তৈরি হয়েছে।   তথ্যসূত্র    আরও পড়ুন         বহিঃসংযোগ   "ফিওক্রোমোসাইটোমা এবং প্যারাগ্যাংগ্লিওমা সম্পর্কে সাধারণ তথ্য" from the জাতীয় ক্যান্সার ইনস্টিটিউট  ফিওক্রোমোসাইটোমা এবং প্যারাগ্যাংগ্লিওমা from the আমেরিকান সোসাইটি অফ ক্লিনিক্যাল অনকোলজি  ফিওক্রোমোসাইটোমা; ন্যাশনাল অর্গানাইজেশন ফর রেয়ার ডিসঅর্ডার্স-এর বিরল রোগ ডাটাবেস  ফিওক্রোমোসাইটোমা সম্পর্কে জানার বিষয় from মেডিকেল নিউজ টুডে    বিষয়শ্রেণী:অ্যাড্রিনাল গ্রন্থির রোগ বিষয়শ্রেণী:অন্তঃস্রাবী গ্রন্থি বিষয়শ্রেণী:বিরল ক্যান্সার